bluuebunny/crossref_metadata_2025 huggingface dataset:
Έλληνες μετανάστες στην Αργεντινή (1900-1970)
Authors: Δαμηλάκου Μαρία
Published: August 2021

Το βιβλίο " Έλληνες μετανάστες στην Αργεντινή (1900-1970). Διαδικασίες συγκρότησης και μετασχηματισμοί μιας μεταναστευτικής κοινότητας" επιχειρεί να φωτίσει διάφορες πτυχές της ζωής και δράσης των ελλήνων μεταναστών στην Αργεντινή η οποία δέχθηκε, από τις τελευταίες δεκαετίες του 19ου αιώνα, εκατομμύρια ευρωπαίους μετανάστες ποικίλων εθνικών προελεύσεων. Το έργο παρακολουθεί τη σταδιακή συγκρότηση της ελληνικής κοινότητας στην Αργεντινή, τον μετασχηματισμό της και τη σταδιακή δημιουργία συλλογικών ταυτοτήτων, ως αποτέλεσμα των διαφορετικών σχέσεων, εντάσεων και εξισορροπήσεων που αναπτύχθηκαν στο εσωτερικό της, καθώς και της σχέσης της τόσο με την τοπική εθνική ζωή της Αργεντινής, όσο και με αυτή της χώρας προέλευσης. Το πρώτο μέρος επιχειρεί να δώσει μια συνολική εικόνα της ελληνικής μετανάστευσης στην Αργεντινή, παρουσιάζοντας, από τη μια πλευρά, το γενικό πλαίσιο μέσα στο οποίο συντελέστηκε και, από την άλλη, τα ειδικά χαρακτηριστικά του ελληνικού μεταναστευτικού σώματος Το δεύτερο μέρος αποτελείται ουσιαστικά από τέσσερις μονογραφίες οι οποίες μελετούν τέσσερις διαφορετικές επαγγελματικές ομάδες ελλήνων μεταναστών, οι οποίες, με άξονα την εργασία, διαμόρφωσαν διαφορετικά μοντέλα εγκατάστασης σε διάφορες περιοχές της χώρας υποδοχής. Το τρίτο και τελευταίο μέρος της εργασίας έχει ως άξονα τον χώρο των ελληνικών παροικιακών συλλόγων του Μπουένος Άιρες όπου εγκαταστάθηκε η πλειονότητα των ελλήνων μεταναστών της Αργεντινής.
Σύμπλοκα του Cu(II) και Mn(II) με φαινοξυαλκανοϊκά οξέα και μεταλλοκορονοειδείς ενώσεις του Ni(II)
Authors: Ψωμάς Γεώργιος
Published: August 2021

Complexes of Mn(II) and Cu(II) with phenoxyalkanoic herbicides as ligands as wellas metallacrowns of Ni(II) hosting herbicides were prepared and characterized. The herbicidesligands L 2,4-DP, MCPA, 2,4,5-T, 2,4-D and 2,3-D have the characteristic existence of thecarboxylato group. All complexes were characterized spectroscopically (IR, UV-Vis, EPR),analytically and magnetically.Mn(II) complexes have the general type [Mn(L)2(H2O)2]n. In these complexes, thecarboxylate group of the ligands is coordinated in a bidentate bridging mode. The crystalstructure of the 2-dimensioned complex [Mn(MCPA)2(H2O)2]n was determined with X-Ray.This complex shows weak antiferromagnetic behavior.Cu(II) complexes have the general types Cu(L)2(MeOH)2 or Cu2(L)4(MeOH)2,Cu(L)2(L')(H2O), [Cu(L)(L')2]Cl and Cu2(L)4(bipyam)2, where L': a heterocyclic N-donorligand (bipy, phen, bipyam). In complex Cu2(2,3-D)4(MeOH)2, the carboxylate group of theligand 2,3-D is coordinated in a bidentate bridging mode, in complexes of the general typeCu(L)2(L')(H2O) and [Cu(L)(L')2]Cl the carboxylate group is in a monodentate mode, while indinuclear complexes of the type Cu2(L)4(bipyam)2 both monodentate mode and bidentatebridging mode for the carboxylate group were found. In all complexes Cu+2 ion is five coordinatedand could be described as having highly distorted square pyramidal to trigonalbipyramidal geometry. The neutral mononuclear complexes of the type Cu(L)2(L’)(H2O)exhibit magnetochemical properties which are characteristic of a di- or multi-nuclear structureand are due to intra- and inter-molecular hydrogen bonds. Antimicrobial studies of thecomplexes showed that the best inhibition is provided by the cationic mononuclear complexesof the type [Cu(L)(L')2]Cl.Ni(II) metallacrowns hosting herbicides are of the general type NiII2(L)2(CH3OH)3(H2O)[12-MCNi(II)N(shi)2(pko)2-4][12-MCNi(II)N(shi)3(pko)-4], where H3shi=salicyl-hydroxamic acidand Hpko=di-(2-pyridyl)-ketonoxim, and are consisted of two metallacrown rings with +1 and-1 charges. Both metallacrown rings have an encapsulated Ni(II) ion and are held togetherthrough Ni-O bonds. Magnetic measurements for complex NiII2(MCPA)2[12-MCNi(II)N(shi)2(pko)2-4][12-MCNi(II)N(shi)3(pko)-4](CH3OH)3(H2O) showed weak antiferromagneticbehavior.
Οι φυσικές επιστήμες στα μέσα μαζικής ενημέρωσης
Authors: Μαντζουρίδης Δημήτριος
Published: August 2021

[…] Στην παρούσα διδακτορική διατριβή ερευνώνται τα κριτήρια, με τα οποία οι εκπαιδευτικοί επιλέγουν τα άρθρα επιστήμης του τύπου για διδακτική χρήση και οι τρόποι με τους οποίους τα μετασχηματίζουν σε εκπαιδευτικό υλικό και τα αξιοποιούν στη διδασκαλία των φ.ε.. […]
Η διερεύνηση των αξιών στο μάθημα της γλώσσας στο δημοτικό σχολείο
Authors: Ταβουλάρη Ζαχαρούλα
Published: August 2021

[…] Ο σκοπός της ερευνητικής προσπάθειας είναι διττός: 1) Επιχειρείται να ερευνηθούν οι αναφορές στις αξίες, όπως αυτές προβάλλονται αλλά και όπως διαμορφώνονται μέσω του υπό εξέταση υλικού του Γλωσσικού μαθήματος σε θεωρητικό και πρακτικό επίπεδο, παράλληλα με την εφαρμογή συγκεκριμένων διδακτικών τεχνικών. 2) Επιδιώκεται μέσα από την παραπάνω διαδικασία να συναχθούν αποτελέσματα και να διατυπωθούν συμπεράσματα ικανά να αξιοποιηθούν στο πλαίσιο του σχεδιασμού και της οργάνωσης της διδασκαλίας. Η προσέγγιση των παραπάνω βασικών σκοπών της έρευνας απαιτεί -σε πρώτη φάση- την αναζήτηση σε έκταση και την μελέτη σε βάθος της βιβλιογραφίας ως προς τους δύο κεντρικούς άξονες, όπως αυτοί προκύπτουν από τη διατύπωση του ερευνητικού θέματος. Η εννοιολογική διασάφηση θεμάτων και η παράθεση εναλλακτικών θεωρητικών προσεγγίσεων σε σχέση τόσο με την έννοια αξία όσο και με την έννοια του Γλωσσικού μαθήματος στο Δημοτικό Σχολείο θα αποτελέσουν τη βάση για την οριοθέτηση του ερευνητικού αντικειμένου, το πλαίσιο για το μεθοδολογικό σχεδιασμό της έρευνας και τη φιλοσοφία για την εξέταση και τη συζήτηση των αποτελεσμάτων της. Η ερευνητική προσέγγιση των αξιών στο Γλωσσικό μάθημα θα διεξαχθεί σε τρεις φάσεις. Αρχικά θα γίνει η διερεύνηση του δείγματος μέσα από κριτήρια και διαδικασίες ποιοτικής και ποσοτικής έρευνας και θα εντοπιστούν αναφορές σχετικά με τις αξίες. Σκοπός είναι η διαδικασία αυτή να οδηγήσει στη διατύπωση ενός «παραγωγικού συστήματος κατηγοριών», δηλαδή των κατηγοριών που υποδεικνύει το ερευνητικό υλικό. Η δεύτερη φάση της έρευνας του θέματος θα είναι ποιοτική. Θα πραγματοποιηθεί παρατήρηση διδασκαλίας συγκεκριμένων ενοτήτων του Γλωσσικού μαθήματος και στη συνέχεια -τρίτη φάση- θα οργανωθεί συνέντευξη από τους εκπαιδευτικούς που θα πραγματοποιήσουν το μάθημα, ώστε να διερευνηθεί εάν οι εκπαιδευτικοί προβληματίζονται σχετικά με τον τρόπο προσέγγισης των αξιών από τα παιδιά και οργανώνουν δραστηριότητες που να αποβλέπουν στην προαγωγή των αξιών. […]
Πρόληψη του Spam στη διαδικτυακή τηλεφωνία μέσω πολιτικών ασφάλειας και ηχητικών CAPTCHA
Authors: Σουπιώνης Ιωάννης
Published: August 2021

[…] Η παρούσα διατριβή είχε ως αντικείμενο την δημιουργία ενός μηχανισμού/πλαισίου πρόληψης, αντιμετώπισης και διαχείρισης του φαινομένου SPIT, ο οποίος θα βασίζεται σε επαρκώς ορισμένες θεωρητικές προσεγγίσεις, σε αντίστοιχες μεθοδολογίες εφαρμογής τους, σε τυπική επαλήθευση των προτεινόμενων προσεγγίσεων και στην τελική υλοποίηση του μέσω προτύπων. Οι επιμέρους στόχοι της διατριβής αυτής ήταν οι εξής: 1. Η ανάπτυξη μιας μεθόδου αντιμετώπισης του φαινομένου SPIT, η οποία να είναι επεκτάσιμη, βασισμένη σε διεθνή πρότυπα (standards) και ανεξάρτητη υλοποίησης παρόχου διαδικτυακών υπηρεσιών. 2. Η ανάπτυξη μιας αυτοματοποιημένης διαδικασίας διαχωρισμού ανθρώπου-μηχανής συμβατή με τις ιδιαίτερες ανάγκες της διαδικτυακής τηλεφωνίας. 3. Η φορμαλιστική και τυπική επαλήθευση του προτεινόμενου μηχανισμού. 4. Η αποτύπωση της αρχιτεκτονικής και των συστατικών μερών του προτεινόμενου πλαισίου. 5. Η πιλοτική υλοποίηση όλων των τμημάτων του προτεινόμενου πλαισίου, προκειμένου να επιδειχθεί η εφαρμογή και αποτελεσματικότητα της πρακτικής υλοποίησής του. […]
Πολυμεταβλητή ανάλυση χρονικών σειρών
Authors: Καλαντζής Θωμάς
Published: August 2021

Στη διατριβή αυτή κάνουμε μία μελέτη της ανάλυσης, ταξινόμησης για χρονικές σειρές. Προτείνουμε συναρτήσεις ταξινόμησης για υποδείγματα χρονικών σειρών μέσω του γενικού γραμμικού υποδείγματος χώρου καταστάσεων και για τα μη γραμμικά υποδείγματα GARCH. Οι συναρτήσεις προέρχονται από τον λόγο των πιθανοφανειών και την πληροφορία των Kullback-Leibler. Προτείνουμε ασυμπτωτικές κατανομές και εξετάζουμε την συμπεριφορά τους με προσομοιώσεις.
Η τηλεδιάσκεψη στο δημοτικό σχολείο
Authors: Φιλιππούσης Γεώργιος
Published: August 2021

Στην παρούσα έρευνα επιχειρείται η μελέτη της κοινωνικής παρουσίας όπωςαυτή παρουσιάζεται σε περιβάλλον διαδραστικής τηλεδιάσκεψης.Άμεση συνέπεια της μελέτης της κοινωνικής παρουσίας σε τέτοιου είδουςμαθησιακά περιβάλλοντα οδήγησε στη δημιουργία και στην ανάπτυξη ενόςπροτεινόμενου συνδυαστικού πλουραλιστικού μαθησιακού/διδακτικού μοντέλουαξιοποιώντας κυρίως τη σύγχρονη επικοινωνία και ιδιαίτερα της διαδραστικήςτηλεδιάσκεψης δίνοντας έμφαση στην κοινωνική παρουσία, την ασύγχρονηεπικοινωνία ως υποστήριξη και την πρόσωπο με πρόσωπο επικοινωνία. Η έρευνα στηρίχθηκε στη μεθοδολογία της έρευνας δράσης και εφαρμόστηκεσε μαθητές Δημοτικού (Ε' & ΣΤ' τάξης) ανάμεσα σε δημοτικά σχολεία της Αττικήςκαι της Κρήτης. Επιπλέον, βασίστηκε στη μεθοδολογία της ΔιαδραστικήςΤηλεδιάσκεψης καθώς και στο μοντέλο της Συνδυαστικής Μάθησης (blendedlearning). Ο ερευνητής ήταν διδάσκων στο σχολείο της Αθήνας και άμεσαεμπλεκόμενος στη διαδικασία της Διαδραστικής Τηλεδιάσκεψης. Ως προς τηνεφαρμογή της, πραγματοποιήθηκαν δύο Κύκλοι Τηλεδιασκέψεων, με τέσσεριςτηλεδιασκέψεις κάθε κύκλος, με συγκεκριμένο περιβαλλοντικό θέμα καισυγκεκριμένες δραστηριότητες, οι οποίες βασίστηκαν στον εποικοδομισμό, στηνομαδοσυνεργατική, στη μέθοδο Project. Τα αποτελέσματα έδειξαν ότι η ανάγκη για ένα παιδαγωγικό πλαίσιο το οποίονα στηρίζεται σε μεθοδολογικές προσεγγίσεις και περιεχόμενο με έντονη τηνκοινωνική αλληλεπίδραση-κοινωνική παρουσία, καθώς και να βασίζεται σεΠροηγμένες Μαθησιακές Τεχνολογίες είναι επιτακτική και οδηγεί σε μαθησιακέςκαι κοινωνικές δεξιότητες, οι οποίες είναι απαραίτητες για το μαθητή του 21ουαιώνα.
Service composition and service-level agreements in open distributed systems
Authors: Μαραζάκης Εμμανουήλ
Published: August 2021

Η εκρηκτική ανάπτυξη του Διαδικτύου ενθαρρύνει την στροφή από αυτοτελείς εφαρμογές σε συστήματα λογισμικού αποτελούμενα από ανεξάρτητα και ευρέως κατανεμημένα συστατικά τμήματα (components). Τέτοια δικτυοκεντρικά συστήματα χρησιμοποιούν ανοικτά πρωτόκολλα για να συνδιάσουν υπηρεσίες που παρέχονται από ξεχωριστά συστατικά τμήματα σε διατάξεις που μπορεί να μην είχαν προβλεφθεί από τους αρχικούς σχεδιαστές τους, στα πλαίσια διεργασιών που εμπλέκουν πολλούς συμμετάσχοντες οι οποίοι χρησιμοποιούν μια ποικιλία πόρων για να διεκπεραιώσουν εργασίες με αλληλεξαρτήσεις σχετιζόμενες με τον καθορισμό της χρονικής ακολουθίας συμβάντων και την ροή δεδομένων.
Multi-way self-adjusting data structures
Authors: McClurkin David James
Published: August 2021

Επειδή ισορροπημένα δυαδικά δένδρα (Μαύρα-Κόκκινα, AVL, B-δένδρα, κλπ.) εγγυούνται χειρίστης περιπτώσεως πλοκή τάξεως O(log N) εκάστης λειτουργίας, είναι επαρκή για πολλές εφαρμογές, ακόμη αυτές που χειρίζονται μεγάλου πλήθους δεδομένα. Όμως όταν υφίσταται μεροληψία (τα στοιχεία προσπελαύνονται με διαφορετικές συνότητες), αποδεικνύονται υποβέλτιστα, όπου ο συντελεστής υποβελτιστότητας αυξάνεται με την μεροληψία. Αυτό αντιμετωπίζεται με στατικά μεροληπτικά δένδρα, όμως οι συνθήκες υπό τις οποίες παρέχουν καλές επιδόσεις είναι ισχυρές έως μη ρεαλιστικές. Τα δε αρθρωτά δένδρα αντιμετωπίζουν μεροληψία με τέτοιον τρόπο, ώστε για κάθε ιστορία H, το κόστος τους να μην ξεπερνά O(1) φορές του βέλτιστου στατικού δένδρου επί της ίδιας ιστορίας, δηλαδή είναι στατικά βέλτιστα. Παρέχουν επιπλέον επιθυμητές ιδιότητες (working set ιδιότητα, στατικό finger θεώρημα) και εικάζονται να είναι δυναμικώς βέλτιστα. Θεωρητική δουλειά σ' αυτό το θέμα έχει δείξει ότι άλλων μορφών αυτορρύθμιση εγγυάται επίσης χειρίστης περιπτώσεως λογαριθμικό κόστος, εφ' όσον υπακούν σ' ένα σύνολο κριτηρίων. Η παρούσα διατριβή παρουσιάζει αποτελέσματα που αναπτύσσουν τις διαθέσιμες τεχνικές για την δημιουργία και ανάλυση αυτορρυθμιζόμενων δομών δεδομένων. Συγκεκριμένα, ενοποιούμε την θεωρία δυαδικών δένδρων με δένδρα μεγαλύτερου βαθμού και αποσυνδέουμε την αυτορρυθμιστική πολιτική από τις αναλλοίωτες συνθήκες της εγγενούς δομής. Παρουσιάζουμε νέα διατύπωση του δυναμικού, βασιζόμενο στις ακμές αντί των ακμών, η οποία επιτρέπει πιο ακριβή εκτίμηση των μεταβολών του δυναμικού σε αυτορρυθμιστικά βήματα. Χρησιμοποιούμε αυτό για να χαλαρώσουμε τις συνθήκες υπό τις οποίες η αυτορρύθμηση εγγυάται λογαριθμικό κόστος και στατική βελτιστότητα, δείχνοντας ότι η μεγαλύτερη πλειοψήφία των αυτορρυθμιστικών σχημάτων παρέχει την επιθυμητή πλοκή. Παρουσιάζουμε μερικά παραδείγματα αυτής της θεωρίας: τα «κατά τη μέση» διασπώμενα δένδρα, τα «ως log N» δένδρα και μία απλοποίηση της ανάλυσης του heuristic της «εξισορρόπησης του κλάδου». Παραλλαγές των B-δένδρων χρησιμοποιούνται σχεδόν κατ' αποκλειστικότητα σε βάσεις δεδομένων διότι μπορούν να μειώνουν τις προσπελάσεις στον δίσκο κατά ένα παράγοντα του log(2) k, όπου k ορίζει το βαθμό των δένδρων. Ο Sherk και άλλοι αναζήτησαν υποψήφια αυτορρυθμιζόμενα σχήματα, τα οποία να δίδουν στα B-δένδρα τις ιδιότητες που επιτυγχάνει η αυτορρύθμιση, και το k-splay είναι το πιο πιθανό υποψήφιο σχήμα. Αποδεικνύουμε ότι δεν δύναται να επιτύχει την κατά log(2) k μείωση στην πλοκή, μετρούμενη ως προσπελαστούς κόμβους, αναδεικνύοντας ως αντιπαράδειγμα μία κλάση δένδρων με πολλές συμμετρίες και άλλες αξιοπαρατήρητες ιδιότητες. Αυτό δημιουργεί αμφιβολίες για την ύπαρξη τέτοιου σχήματος.
Πολιτιστικές πρακτικές και πολιτικές αντιλήψεις
Authors: Διακουμάκος Γεώργιος
Published: August 2021

Σύμφωνα με τα δεδομένα δυο διαφορετικών ποσοτικών ερευνών εξετάζεται η σχέση που υπάρχει μεταξύ των πολιτικών αντιλήψεων των ατόμων και των πολιτιστικών πρακτικών τους. Πρόκειται για μια σχέση που είναι τόσο ισχυρή, ώστε συγκροτεί μοτίβα που συνιστούν διακριτές υποκουλτούρες, οι οποίες περιλαμβάνουν εξίσου πολιτικά και πολιτιστικά χαρακτηριστικά. Πρόκειται για τις (αριθμητικά) σημαντικότερες υποκουλτούρες της ελληνικής κοινωνίας, οι οποίες συμβατικά ονομάζονται "νεανική/mainstream", "εναλλακτική/κουλτουριάρικη", "ελληνική", "παραδοσιακή γυναικεία", "παραδοσιακή ανδρική", "καλλιεργημένη" και "αποτραβηγμένη" υποκουτλούρα, και η μελέτη των οποίων ενισχύει την κατανόηση της ελληνικής κοινωνίας και των προοπτικών της.
Εμπόριο, πολιτική και αδελφότητα
Authors: Καρράς Ιωάννης
Published: August 2021

Η παρούσα εργασία στοχεύει στο να συμβάλλει στη διερεύνηση της σχέσης ανάμεσα στο εμπόριο και στην αδελφότητα όπως τη βίωσαν οι Ρωμιοί στην Ουκρανία και τη Ρωσία, την περίοδο μεταξύ 1700 και 1774. Με άλλα λόγια, στοχεύει στην εξέταση της αλληλεπίδρασης ανάμεσα στον οικονομικό βίο και την πολιτική. Επεξεργάζεται δύο είδη φαινομένων: αυτά που συνδέονται με την κοινωνικοοικονομική ανάπτυξη και τα παράλληλα και στενά συνδεδεμένα μαζί τους φαινόμενα που σχετίζονται με τον κόσμο των ιδεών, τις νοοτροπίες. Έτσι, αντιμετωπίζει την Αδελφότητα των Ρωμιών της Νίζνας τόσο ως έναν θεσμό με συγκροτημένες αρχές και κανόνες που ενσωμάτωναν συγκεκριμένες επαναλαμβανόμενες πρακτικές, καθώς επίσης και ως έναν κόσμο ιδεών. Η εργασία εξετάζει τα αρχεία της Αδελφότητας των Ρωμιών της Νίζνας στο Τσερνίγκοβ (αρχειακή μονάδα 101), και επίσης τα αρχεία στο Ρωσικό Κρατικό Αρχείο Αρχαίων Κειμένων, όπου δόθηκε ιδιαίτερη έμφαση στην αρχειακή μονάδα 52, και του Υπουργείου Εξωτερικών της Ρωσικής Αυτοκρατορίας, αμφότερα στη Μόσχα. Το νόημα της εξιστόρησης των βιωμάτων των Ρωμιών στην Ουκρανία και τη Ρωσία έγκειται στη χαρτογράφηση της ιστορίας μιας μονάδας ελέγχου και οργάνωσης, της Αδελφότητας των Ρωμιών της Νίζνας, που βρισκόταν κάπου ανάμεσα στην οικογένεια και στο κράτος και επίσης στην παρουσίαση των δεσμών ανάμεσα στην εμπιστοσύνη και τις ανταλλαγές και ανάμεσα στις ανταλλαγές και τον πολιτικό έλεγχο. […]
Η γαλλική σχολή των καθολικών καλογραιών στα Χανιά (1895-1983)
Authors: Παπασπυρίδου Παρασκευή
Published: August 2021

Σκοπός της παρούσας εργασίας είναι η µελέτη της Γαλλικής Σχολής των Αδελφών του Αγίου Ιωσήφ της Εµφανίσεως στην πόλη των Χανίων και αργότερα στο προάστιο της Χαλέπας, από το 1852 µέχρι το 1983, τελευταίο χρόνο λειτουργίας της Σχολής. Πρόκειται για µια µελέτη που ακολουθεί σε παράλληλη κατεύθυνση την ιστορία της Γαλλικής Σχολής, η οποία, µε τη σειρά της, βρίσκεται σε άµεση συνάρτηση µε τις κοινωνικο-πολιτικές εξελίξεις του ιστορικού συγκείµενου. Επιχειρείται, λοιπόν, µε αυτή την εργασία η παρουσίαση της πορείας του ιδρύµατος µέσα στο χρόνο, σε όλο το διάστηµα των εκατόν τριάντα ένα (131) ετών λειτουργίας του. Ωστόσο, το ίδιο θέµα στην έρευνα αυτή προσεγγίζεται και από την παιδαγωγική οπτική: αναζητούνται για παράδειγµα, απαντήσεις σε ερωτήµατα ως προς τη διγλωσσία και το διπολιτισµικό χαρακτήρα της Σχολής αλλά και τη γυναικείαεκπαίδευση, ενώ παράλληλα διερευνώνται οι συνθήκες λειτουργίας της, µέσω του αρχειακού υλικού.Η συγκέντρωση, ταξινόµηση, οργάνωση και ανάλυση του υλικού αυτού επιτρέπει τη σκιαγράφηση της πορείας του ιδρύµατος, κατά τις διαφορετικές χρονικές περιόδους λειτουργίας του.
Φαινόμενα θορύβου σε μικροηλεκτρονικές υπομικρονικές διατάξεις και κυκλώματα τηλεπικοινωνιακών και οπτικών εφαρμογών
Authors: Τσάκας Ευάγγελος
Published: August 2021

Το αντικείμενο της παρούσας διατριβής αφορά τη μελέτη φαινομένων θορύβου σε υπομικρονικές διατάξεις και κυκλώματα κατάλληλα για τηλεπικοινωνιακές και οπτικές εφαρμογές. Στόχος είναι η μοντελοποίηση πηγών θορύβου σε υπομικρονικά MOS τρανζίστορ καθώς επίσης και η βελτιστοποίηση κυκλωματικών τοπολογιών ως προς τη θορυβική τους απόκριση.Η σχεδίαση αμιγώς CMOS μονολιθικών συστημάτων είναι το βασικό στοιχείο για την υλοποίηση χαμηλού κόστους τηλεπικοινωνιακών συστημάτων στην περιοχή συχνοτήτων από μερικές εκατοντάδες MHz ως και μερικά GHz. Φαινόμενα που σχετίζονται με τις πολύ μικρές διαστάσεις των στοιχείων αυτών (υπομικρονικά φαινόμενα) γίνονται σημαντικά. Τα παραπάνω επηρεάζουν καθοριστικά και τη θορυβική απόκριση των στοιχείων αυτών, οδηγώντας στην ανάγκη για αναθεώρηση των μοντέλων όλων των ενδογενών πηγών θορύβου. Μελετώνται τοπολογίες χαμηλού θορύβου ενισχυτών ραδιοσυχνοτήτων (RF) καθώς επίσης και ενισχυτών διαγωγιμότητας για χρήση σε οπτικά δίκτυα. Αποδεικνύεται για τους ενισχυτές διαγωγιμότητας ότι αν ληφθούν υπόψη τα υπομικρονικά φαινόμενα για τον υπολογισμό του συνολικού θορύβου του συστήματος, η τιμή της χωρητικότητας εισόδου για την βέλτιστη απόκριση θορύβου γίνεται μέχρι και δέκα φορές μικρότερη από αυτή που υπολογίζεται με την κλασική προσέγγιση. Στις βαθμίδες εισόδου απαιτείται η χρήση τρανζίστορ με μεγάλη διαγωγιμότητα. Η διάταξη MOSFET πολλαπλής πύλης (interdigitated) αποτελεί το μοναδικό τρόπο υλοποίησης αυτών των τρανζίστορ. Μελετώνται οι ξεχωριστές ιδιότητες της διάταξης αυτής και υπολογίζεται αναλυτικά η συνεισφορά των αντιστάσεων διασύνδεσης των παράλληλων πυλών στον συνολικό θόρυβο του στοιχείου. Ως εφαρμογή μελετάται η βελτιστοποίηση της θορυβικής απόκρισης ενός χαμηλού θορύβου ενισχυτή ραδιοσυχνοτήτων και υπολογίζεται αναλυτικά ο ελάχιστος δείκτης θορύβου ο οποίος και αποδεικνύεται ότι είναι συνάρτηση του αριθμού των παράλληλων πυλών. Οι σημερινές υπομικρονικές τεχνολογίες επιτρέπουν την υλοποίηση μονολιθικών συστημάτων (SoC), στα οποία μπορούν να συνυπάρχουν πάνω στον ίδιο μονοκρύσταλλο αναλογικά και ψηφιακά κυκλώματα. Στα πλαίσια της διατριβής σχεδιάστηκε μεικτό αναλογικό-ψηφιακό ολοκληρωμένο κύκλωμα το οποίο περιείχε και έναν ενισχυτή διαγωγιμότητας. Η θορυβική απόκριση του ενισχυτή αυτού βελτιστοποιήθηκε με βάση τα αποτελέσματα που έχουν παρουσιασθεί. Το σημαντικότερο όμως πρόβλημα κατά την σχεδίαση μονολιθικών συστημάτων, είναι ο επαγόμενος θόρυβος μέσω υποστρώματος. Αναλύονται οι μηχανισμοί εμβολής και λήψης θορύβου από το υπόστρωμα, μελετώνται οι ιδιότητες του υποστρώματος και δίνονται λύσεις για την αποτελεσματική μείωση του.
Ανάλυση των μοριακών και λειτουργικών αλληλεπιδράσεων μεταξύ των πυρηνικών ρυθμιστικών πρωτεϊνών του ιού του απλού έρπητα και της ιϊκής χρωματίνης
Authors: Μάττα Μερόπη
Published: August 2021

Οι πρωτεϊνες υψηλής κινητικότητας(HMGA)είναι μικρές μη-ιστονικές πρωτεϊνες που ρυθμίζουν τη γονιδιάκη έκφραση των θηλαστικών τροποποιώντας τη δομή της χρωματίνης.Στην παρούσα διατριβή μελετήθηκε τόσο η φυσική αλληλεπίδραση της HMGA1 με τις ρυθμιστικές αλληλουχίες των άμεσα-πρώιμων γονιδίων του απλού έρπητα(HSV-1) όσο και ο λειτουργικός της ρόλος.Με τη χρήση πειραμάτων καθυστέρησης της ηλεκτροφορητικής κινητικότητας και αποτυπώματος DNασηςI βρέθηκε ότι η HMGA1 συνδέεται in vitro σε πολλαπλές περιοχές του υποκινητή/ενισχυτή των άμεσα-πρώιμων γονιδίων του απλού έρπητα.Πειράματα ανοσοκατακρήμνισης της χρωματίνης επιβεβαίωσαν την in vivo σύνδεση της HMGA1 καθόρισαν την κινητική της σύνδεσης της με το ιϊκο DNA κατά τη διάρκεια της μόλυνσης. Η IOP4, η κύρια ρυθμιστική πρωτεϊνη του απλού έρπητα έγινε φανερό ότι συνδέεται με τις ρυθμιστικές αλληλουχίες των άμεσα-πρώιμων γονιδίων τόσο in vitro όσο και in vivo και η in vitro σύνδεσή της στο DNA ενισχύεται από την παρουσία της HMGA1. Πειράματα παροδικής επιμόλυνσης κατέδειξαν την ικανότητα της HMGA1 να επιδρά in vivo στη γονιδιακή έκφραση των άμεσα-πρώιμων γονιδίων είτε απουσία ή παρουσία ιϊκών πρωτεϊνων. Τα αποτελέσματα δείχνουν ότι η HMGA1 συμμετέχει στη ρύθμιση της έκφρασης των άμεσα-πρώιμων γονιδίων και συνεπώς στην ολοκλήρωση του αναπαραγωγικού κύκλου του ιού του απλού έρπητα.
Αυτόματη εξαγωγή λεξικής - σημασιολογικής γνώσης από ηλεκτρονικά σώματα κειμένων με χρήση ελαχίστων πόρων
Authors: Θανόπουλος Αριστομένης
Published: August 2021

Το αντικείμενο της διατριβής είναι η μελέτη μεθόδων αυτόματης εξαγωγής των συμφράσεων και των σημασιολογικών ομοιοτήτων των λέξεων από μεγάλα σώματα κειμένων. Υιοθετείται μια προσέγγιση ελάχιστων γλωσσικών πόρων που εξασφαλίζει την απεριόριστη μεταφερσιμότητα των μεθόδων σε φυσικές γλώσσες και θεματικές περιοχές. Για την αξιολόγηση των προτεινόμενων μεθόδων προτείνονται, αξιολογούνται και εφαρμόζονται μεθοδολογίες με βάση πρότυπες βάσεις λεξικής γνώσης (στην Αγγλική), όπως το WordNet. Για την εξαγωγή των συμφράσεων προτείνονται νέα μέτρα εξαγωγής στατιστικά σημαντικών διγράμμων και γενικά ν-γράμμων που αξιολογούνται θετικά. Για την εξαγωγή των λεξικών - σημασιολογικών ομοιοτήτων των λέξεων ακολουθείται καταρχήν η προσέγγιση ομοιότητας περικειμένων λέξεων με παραθυρικές μεθόδους, όπου μελετώνται το πεδίο συμφραζομένων, το φιλτράρισμα των συνεμφανίσεων των λέξεων, τα μέτρα ομοιότητας, όπου εισάγεται ο παράγοντας του αριθμού κοινών παραμέτρων, καθώς και η αντιμετώπιση συστηματικών σφαλμάτων, ενώ προτείνεται η αξιοποίηση των λειτουργικών λέξεων. Επιπλέον, προτείνεται η αξιοποίηση της ομοιότητας περικείμενων εκφράσεων, που απαντάται συχνά σε θεματικώς εστιασμένα κείμενα, με ένα αλγόριθμο βασισμένο στην ετεροσυσχέτιση ακολουθιών λέξεων. Μελετάται η μεθοδολογία αξιοποίησης των παρατακτικών συνδέσεων ενώ προτείνεται μια μέθοδος ενοποίησης ετερογενών σωμάτων γνώσης λεξικών – σημασιολογικών ομοιοτήτων. Τέλος, η εξαχθείσα γνώση μετασχηματίζεται σε σημασιολογικές κλάσεις με μια συμβολική μέθοδο ιεραρχικής ομαδοποίησης και επίσης ενσωματώνεται επιτυχώς σε ένα διαλογικό σύστημα μηχανικής μάθησης όπου ενισχύει την απόδοση της αναγνώρισης του σκοπού του χρήστη συμβάλλοντας στην εκτίμηση του ρόλου των άγνωστων λέξεων.
Φωνολογική και συντακτική ενημέρωση μαθητών προσχολικής ηλικίας ως παράγοντες πρόβλεψης της αναγνωστικής ικανότητας στην πρώτη και δεύτερη τάξη του δημοτικού σχολείου
Authors: Παπάνης Ευστράτιος
Published: August 2021

Μία µακροχρόνια έρευνα που διήρκεσε από το 1994 έως το 1998 και αποτελείται από τρεις επιµέρους ενότητες, διεξήχθη, για να διαπιστωθεί κατά πόσο η φωνολογική ή η συντακτική ενηµερότητα συσχετίζονται µε την κατάκτηση της αναγνωστικής ικανότητας. Η πρώτη έρευνα είναι συναφειακής φύσεως. Χρησιµοποιήθηκαν 213 παιδιά προσχολικής ηλικίας από διάφορα νηπιαγωγεία της Ελλάδας, τα οποία εξετάσθηκαν σε πολλές προαναγνωστικές δεξιότητες , µετά από ένα έτος στην ανάγνωση και κατανόηση Α δηµοτικού και µετά από δύο έτη στην ανάγνωση και κατανόηση της Β δηµοτικού.Οι συνάφειες των διαφορετικών προαναγνωστικών δεξιοτήτων µεταξύ τους και η σχέση τους µε τις µετέπειτα αναγνωστικές ικανότητες έδειξαν ότι υπαρχει υψηλή συσχέτιση πρωτίστως ανάµεσα στη συντακτική και τη φωνολογική ενηµερότητα και στην κατάκτηση της ανάγνωσης.και δευτερευόντως µε τις υπόλοιπες προαναγνωστικές δεξιότητες. Με τη χρήση της πολλαπλής παλινδρόµησης διαπιστώθηκε ότι διαφορετικές δεξιότητες είναι καλύτεροι προγνωστικοί παράγοντες για την ανάγνωση της Α δηµοτικού από ότι για την ανάγνωση της Β δηµοτικού και ότι η συντακτική ενηµερότητα είναι αυτή που προσδιορίζει καλύτερα τις εξισώσεις της παλινδρόµησης.Στη δεύτερη έρευνα εκπαιδεύτηκαν 30 παιδιά κατά το τέλος του νηπιαγωγείου σε φωνολογικές δραστηριότητες, 30 παιδιά σε συντακτικές και 30 παιδιά αποτέλεσαν την οµάδα ελέγχου.Βρέθηκε ότι όσα έλαβαν φωνολογική εκπαίδευση είχαν υψηλότερες βαθµολογίες στην ανάγνωση της Α δηµοτικού, ενώ όσα έλαβαν συντακτική εκπαίδευση είχαν υψηλότερες βαθµολογίες στην ανάγνωση της Β δηµοτικού.Τις χειρότερες επιδόσεις σε όλα τα αναγνωστικά µεγέθη που εξετάστηκαν είχε η οµάδα ελέγχου και καλύτερες η οµάδα συντακτικής εκπαίδευσης. Η εκπαίδευση δεν είχε επίδραση στις µεταβλητές σχολικής προσαρµογής που εξετάστηκαν. Στην τρίτη έρευνα µετρήθηκαν φωνολογικές, συντακτικές προαναγνωστικές δεξιότητες παιδιών στην αρχή της Α δηµοτικού, Ελλήνων αναλφαβήτων, αλλοδαπών που άρχιζαν να µαθαίνουν ελληνική ανάγνωση και µαθητών της Β δηµοτικού, που είχαν δυσκολίες στην ανάγνωση και διαπιστώθηκε ότι χαµηλές βαθµολογίες στις συντακτικές και φωνολογικές δραστηριότητες συνεπάγεται χαµηλή αναγνωστική ικανότητα.
Η σύγκρουση των διακριτικών γνωρισμάτων
Authors: Φουντεδάκης Τιμολέων
Published: August 2021

Αντικείμενο της διδακτορικής διατριβής είναι η μελέτη του φαινομένου της σύγκρουσης μεταξύ δύο ή περισσότερων διακριτικών γνωρισμάτων, καθώς και η αναζήτηση των μεθόδων και κριτηρίων επίλυσης αυτής της σύγκρουσης. Αποτελείται από την εισαγωγή, δύο κύρια μέρη και το επίμετρο. Στην εισαγωγή γίνεται μια γενική αναφορά στην αυξημένη σημασία που αποδίδεται διεθνώς στα διακριτικά γνωρίσματα ως μέσα εξατομίκευσης των παραγόντων που συμμετέχουν στη σύγχρονη αγορά, καθώς και στις βασικές διακρίσεις τους ανάλογα με το χρησιμοποιούμενο σε κάθε περίπτωση κριτήριο. Στο πρώτο μέρος του έργου επιχειρείται η ανίχνευση των βασικών χαρακτηριστικών του φαινομένου της σύγκρουσης διακριτικών γνωρισμάτων, καθώς και των στοιχείων που το διαφοροποιούν από παρεμφερείς περιπτώσεις συνύπαρξης ή παράλληλης χρήσης διακριτικών ενδείξεων. Η ανάλυση αυτή καταλήγει στη διατύπωση πρωτότυπου ορισμού του εξεταζόμενου φαινομένου. Στο δεύτερο μέρος της διατριβής εξετάζονται οι τρόποι επίλυσης της σύγκρουσης των διακριτικών γνωρισμάτων. Σ'αυτό το πλαίσιο γίνεται εκτενής αναφορά στην αρχή της χρονικής προτεραιότητας ως βασικό κριτήριο επίλυσης των προκαλούμενων συγκρούσεων, και στον τρόπο με τον οποίο η εν λόγω αρχή εξειδικεύεται και λειτουργεί κατά περίπτωση σύγκρουσης διακριτικών γνωρισμάτων. Ακολούθως διερευνώνται και περιπτώσεις συγκρούσεων στις οποίες η εφαρμογή της αρχής της χρονικής προτεραιότητας τίθεται εν αμφιβόλω, και ως εκ τούτου εξετάζεται η δυνατότητα αντιμετώπισης τους με βάση διαφορετικής φύσεως κριτήρια και σταθμίσεις. Τέλος, στο επίμετρο γίνεται αναφορά στα ειδικά ζητήματα που σχετίζονται με τη χρησιμοποίηση των διακριτικών γνωρισμάτων στο Διαδίκτυο και την προβληματική των ηλεκτρονικών διευθύνσεων (domain names).
Χρήση της ρητίνης (Pistacia terebinthus) ως φορέα ακινητοποίησης κυττάρων ζύμης για την παραγωγή οίνων
Authors: Καλλής Μιχάλης
Published: August 2021

Στην παρούσα διδακτορική διατριβή μελετήθηκε η χρήση της ρητίνης του δέντρου Pistacia terebinthus ως υπόστρωμα ακινητοποίησης κυττάρων Saccharomyces cerevisiae ΑΧΑΖ-1 για τη ζύμωση συνθετικών θρεπτικών μέσων γλυκόζης και σουκρόζης (12 %) καθώς και τη ζύμωση γλεύκους με αρχική πυκνότητα σακχάρων 12,5 και 16 oBe στις θερμοκρασίες 28, 21, 14 και 7 οC. Για λόγους σύγκρισης, πραγματοποιήθηκαν και ζυμώσεις σύμφωνα με τις παραδοσιακές διεργασίες, χρησιμοποιώντας ελεύθερα κύτταρα του ίδιου στελέχους ζυμομύκητα.Η σύσταση του φορέα ακινητοποίησης και η πιθανές αλληλεπιδράσεις του με τα ακινητοποιημένα κύτταρα και τα προϊόντα είναι ένας πολύ σημαντικός παράγοντας. Γι’ αυτό το λόγο, τα ολικά πτητικά συστατικά της ρητίνης αναλύθηκαν με χρήση Αέριου Χρωματογράφου συνδεδεμένου με Φασματογράφο Μάζας (GC-MS) μετά από εκχύλιση σε μεθανολικά διαλύματα (0, 5, 10, 15 και 20 % v/v). Τα συστατικά που προσδιορίστηκαν ήταν κατά κύριο λόγο τερπενοειδείς ενώσεις. Η ακινητοποίηση των κυττάρων στη ρητίνη επιβεβαιώθηκε αρχικά με τη χρήση ηλεκτρονικού μικροσκοπίου και κατόπιν προσδιορίστηκε η ποσότητα (g) αλλά και το ποσοστό (%) των κυττάρων που ακινητοποιήθηκαν στη ρητίνη. Ακολούθησαν προκαταρκτικές ζυμώσεις συνθετικού θρεπτικού μέσου γλυκόζης μελετώντας διάφορες αναλογίες βιοκαταλύτη/υγρού ζύμωσης. Η αναλογία που επιλέχθηκε (100 g ρητίνης, 8 g S. cerevisiae ΑΧΑΖ-1, 400 ml υγρού ζύμωσης), χρησιμοποιήθηκε σε ζυμώσεις συνθετικών θρεπτικών μέσων γλυκόζης και σουκρόζης πυκνότητας σακχάρων 7 oBe αλλά και σε ζυμώσεις γλεύκους με πυκνότητες σακχάρων 12,5 και 16 oBe στις θερμοκρασίες 28, 21, 14 και 7 οC. Τα αλκοολούχα διαλύματα και οι οίνοι που παράχθηκαν αναλύθηκαν με την χρήση Αέριου Χρωματογράφου (GC) για τον προσδιορισμό των συγκεντρώσεων των κύριων πτητικών παραπροϊόντων αλλά και της συγκέντρωσης της αιθανόλης. Η συγκέντρωση της αιθανόλης στους οίνους προσδιορίστηκε και με τη χρήση αλκοολομέτρου Gay-Lussac 10-20 % v/v μετά από απόσταξη των δειγμάτων. Τα δείγματα αναλύθηκαν και με την χρήση Υγρού Χρωματογράφου Υψηλής Απόδοσης (HPLC) για τον προσδιορισμό των αζύμωτων σακχάρων. Ακολούθησε ανάλυση με GC-MS για τον προσδιορισμό των ολικών πτητικών ενώσεων των δειγμάτων. Για τον προσδιορισμό των ολικών φαινολικών συστατικών χρησιμοποιήθηκε η μέθοδος Folin-Ciocalteau. Τα δείγματα των οίνων αναλύθηκαν επιπλέον για τον προσδιορισμό της ολικής και πτητικής οξύτητας καθώς και της ικανότητας τους να παραμένουν αποθηκευμένα σε θερμοκρασία δωματίου αλλά και στους 4οC χωρίς να παρουσιάζουν μολύνσεις για ικανοποιητικό χρονικό διάστημα. Τέλος προσδιορίστηκε και η αντιοξειδωτική ικανότητα των οίνων με την μέθοδο της δέσμευσης ελεύθερων ριζών με χρήση του αντιδραστηρίου DPPH˙
Διαμόρφωση του περιβάλλοντος μάθησης για τη διδασκαλία κινητικών δεξιοτήτων στο δημοτικό σχολείο
Authors: Κουφού Νεραντζούλα
Published: August 2021

Ο σκοπός της παρούσας έρευνας ήταν η διερεύνηση της αποτελεσματικότητας τριών μεθόδων καθοδήγησης στην απόδοση και τη μάθηση τριών κινητικών δεξιοτήτων, της ντρίμπλας της καλαθοσφαίρισης, της απλής πάσας της πετοσφαίρισης και της κυβίστησης της ενόργανης γυμναστικής, σε πραγματικές συνθήκες διδασκαλίας. Στην έρευνα συμμετείχαν συνολικά 156 μαθητές και μαθήτριες δημοτικού σχολείου, 94 αγόρια και 62 κορίτσια, ηλικίας 7-10 ετών, χωρίς προηγούμενη εμπειρία στις δεξιότητες που μελετήθηκαν. Οι συμμετέχοντες, χωρίστηκαν τυχαία σε δύο πειραματικές ομάδες συμπληρωματικών καθοδηγητικών οδηγιών εσωτερικής εστίασης, συμπληρωματικών καθοδηγητικών οδηγιών εξωτερικής εστίασης και μια ομάδα ελέγχου, η οποία δε λάμβανε συμπληρωματικές καθοδηγητικές οδηγίες κατά τη διάρκεια της εξάσκησης. Αξιολογήθηκε το αποτέλεσμα και η τεχνική των δεξιοτήτων. Χρησιμοποιήθηκε η ανάλυση διακύμανσης δύο παραγόντων με επαναλαμβανόμενες μετρήσεις στον τελευταίο παράγοντα [3 ομάδες (ελέγχου, εσωτερικής και εξωτερικής εστίασης) Χ 3 μετρήσεις (αρχική, τελική και μέτρηση διατήρησης)], για κάθε δεξιότητα ξεχωριστά. Από την ανάλυση των δεδομένων της ποσοτικής καθώς και της ποιοτικής μέτρησης, φάνηκε ότι όλοι οι συμμετέχοντες βελτίωσαν την απόδοσή τους και διατήρησαν αυτή τη βελτίωση μετά από διάστημα μιας εβδομάδας χωρίς εξάσκηση για τις δεξιότητες της ντρίμπλας και της πάσας. Για τη δεξιότητα της κυβίστησης, η βελτίωση της απόδοσης και της μάθησης ήταν σημαντική μόνο για τους συμμετέχοντες της ομάδας εξωτερικής εστίασης όταν αξιολογήθηκε η τεχνική της δεξιότητας. Δεν παρατηρήθηκαν διαφορές μεταξύ των τριών ομάδων. Συμπεραίνεται ότι και οι τρεις μέθοδοι καθοδήγησης είναι το ίδιο αποτελεσματικές για τη μάθηση των δεξιοτήτων της ντρίμπλας και της πάσας, ενώ η παροχή οδηγιών εξωτερικής εστίασης βελτιώνει σημαντικά τη μάθηση της δεξιότητας της κυβίστησης σε αρχάριους ασκούμενους σε σχολικό περιβάλλον.
Επίδραση κοινωνικών παραγόντων στους στόχους επίτευξης και στην παρακίνηση των μαθητών στον αθλητισμό και στο σχολείο
Authors: Αμπατζόγλου Γεώργιος
Published: August 2021

Κύριοι σκοποί της εργασίας ήταν η διερεύνηση: α) του ρόλου του κλίματος παρακίνησης που δημιουργείται από τον καθηγητή Φυσικής Αγωγής (Φ.Α.)/προπονητή, τη μητέρα και τον καλύτερο φίλο στη διαμόρφωση των στόχων επίτευξης των παιδιών, της συμμετοχής τους στην άθληση και της ικανοποίησής τους στη Φ.Α. και β) εάν οι προσανατολισμοί σε στόχους επίτευξης προβλέπουν τη συμμετοχή των παιδιών στην άθληση και την ικανοποίηση τους στη Φ.Α.. Η έρευνα διενεργήθηκε σε Δημοτικά, Γυμνάσια και Ενιαία Λύκεια της Θεσσαλονίκης, της Δράμας και της Ξάνθης σε τρία διαδοχικά σχολικά έτη. Το τελικό δείγμα της έρευνας ήταν 1.508 μαθητές και μαθήτριες. Για τους σκοπούς της έρευνας οι μαθητές/τριες συμπλήρωσαν ένα ερωτηματολόγιο, το ίδιο και για τις τρεις σχολικές χρονιές, το οποίο μετρούσε: α) τους τέσσερις προσανατολισμούς στόχων επίτευξης στους χώρους άθλησης, β) το αντιλαμβανόμενο κλίμα παρακίνησης που δημιουργείται από τον καθηγητή Φ.Α./προπονητή, τη μητέρα και τον καλύτερο φίλο και γ) την ικανοποίηση των παιδιών στο μάθημα της Φ.Α. και τη συμμετοχή τους στην άθληση. Για τη διερεύνηση της επίδρασης του κλίματος παρακίνησης στη διαμόρφωση των στόχων των παιδιών έγιναν αναλύσεις παλινδρόμησης ενώ η εξέταση των αιτιωδών σχέσεων έγινε με τη χρήση δομικών μοντέλων εξισώσεων. Τα αποτελέσματα επιβεβαίωσαν το σημαντικό ρόλο των κοινωνικών παραγόντων στη διαμόρφωση των προσανατολισμών στόχων των παιδιών, και τη θετική συνεισφορά του στόχου στη βελτίωση και την αρνητική συνεισφορά του στόχου προστασία του εγώ αντίστοιχα στην διαμόρφωση της ικανοποίησης στη Φ.Α. και της συμμετοχής στην άθληση στα επόμενα χρόνια. Ακολουθεί η συζήτηση των αποτελεσμάτων και παρουσιάζονται προτάσεις για μελλοντικές έρευνες.
Η αποτελεσματικότητα της διδασκαλίας ενός προγράμματος δεξιοτήτων ζωής στη φυσική αγωγή
Authors: Γιαννούδης Γεώργιος
Published: August 2021

Οι δεξιότητες ζωής θεωρούνται πολύτιμα εφόδια που πρέπει να προσφέρονται στους μαθητές από το εκπαιδευτικό σύστημα ώστε να μπορούν να τα καταφέρνουν στο περιβάλλον που δραστηριοποιούνται. Σκοπός της παρούσας μελέτης ήταν να εξετάσει την αποτελεσματικότητα της εφαρμογής ενός προγράμματος δεξιοτήτων ζωής στο μάθημα της φυσικής αγωγής. Στο πρόγραμμα συμμετείχαν 165 μαθητές (80 αγόρια – 85 κορίτσια) από τέσσερα σχολεία της Θεσσαλονίκης, δύο δημοτικά (86 μαθητές, 12±0.5 ετών) και δύο γυμνάσια (79 μαθητές, 14±0.5 ετών). Κάθε σχολείο συμμετείχε με δύο τμήματα εκ των οποίων το ένα επιλέχθηκε τυχαία να είναι η πειραματική ομάδα και το άλλο η ομάδα ελέγχου. Και στα δύο τμήματα δίδασκε ο ίδιος/α καθηγητής φυσικής αγωγής. Σε όλους τους μαθητές διδάχθηκαν αθλητικές δεξιότητες του μπάσκετ (10 μαθήματα) και του βόλεϊ (7 μαθήματα). Στην πειραματική ομάδα και σε κάθε μάθημα έγιναν 10λεπτες παρεμβάσεις με δεξιότητες ζωής (καθορισμός στόχου, θετική σκέψη, στρατηγικές επίλυσης προβλημάτων) ενώ στην ομάδα ελέγχου που ακολουθούσε τον παραδοσιακό τρόπο διδασκαλίας έγιναν 10λεπτες διαλέξεις για τη λειτουργία του σώματος κατά τη διάρκεια της άσκησης. Η αξιολόγηση του προγράμματος έγινε με ποσοτικά και με ποιοτικά κριτήρια. Η ποσοτική μέθοδος περιλάμβανε: α) κινητικά τεστ στο μπάσκετ (ντρίπλα, πάσα στήθους) και στο βόλεϊ (πάσα με δάχτυλα, σερβίς από κάτω) και β) ερωτηματολόγια που αξιολογούσαν τις γνώσεις, την αντιλαμβανόμενη ικανότητα για χρήση των δεξιοτήτων ζωής και τα εσωτερικά κίνητρα για συμμετοχή στο μάθημα. Οι μετρήσεις έγιναν πριν και μετά την εφαρμογή του προγράμματος. Η ποιοτική μέθοδος αξιολόγησης περιλάμβανε άτυπες, μη δομημένες συνεντεύξεις με μαθητές της πειραματικής ομάδας, συμμετοχική παρατήρηση και ανάλυση των δεδομένων από τα τετράδια των μαθητών. Σ’ όλα τα ποιοτικά δεδομένα έγινε θεματική ανάλυση. Τα αποτελέσματα της ποσοτικής ανάλυσης έδειξαν ότι οι μαθητές της πειραματικής ομάδας σε σύγκριση με αυτούς της ομάδας ελέγχου βελτιώθηκαν περισσότερο στις γνώσεις τους για τις δεξιότητες ζωής και στα εσωτερικά κίνητρα. Όμως, στις αθλητικές δεξιότητες βελτιώθηκαν μόνο στις δύο από τις τέσσερις δεξιότητες, στην πάσα στήθους στο μπάσκετ και στο σερβίς από κάτω στο βόλεϊ. Τέλος, στην αντιλαμβανόμενη ικανότητα για χρήση των δεξιοτήτων ζωής βελτιώθηκαν μόνο στη μετατροπή της αρνητικής σκέψης σε θετική η οποία θεωρήθηκε μια ξεχωριστή δεξιότητα ζωής. Όπως φάνηκε από την ανάλυση των δεδομένων της ποιοτικής ανάλυσης οι μαθητές απόλαυσαν, χάρηκαν και εκτίμησαν το πρόγραμμα και το μάθημα της φυσικής αγωγής απέκτησε άλλο νόημα και αξία. Οι δεξιότητες ζωής θεωρήθηκαν πολύτιμα και χρήσιμα εφόδια για το μάθημα, το σχολείο, τη ζωή, το μέλλον τους. Η μεταφορά μάθησης ήταν από τα πιο σημαντικά ευρήματα της ποιοτικής ανάλυσης καθώς οι μαθητές δοκίμασαν να εφαρμόσουν τις δεξιότητες ζωής στη καθημερινή ζωή τους. Συνολικά φάνηκε ότι το πρόγραμμα ήταν εύχρηστο, λειτουργικό, καλά οργανωμένο και ότι μπορεί να εφαρμοστεί από τον οποιοδήποτε καταρτισμένο εκπαιδευτικό.
Πρόληψη ατυχημάτων σε παιδικές χαρές
Authors: Νικολαϊδου Θεανώ
Published: August 2021

Σκοπός της παρούσας εργασίας ήταν η μελέτη των παραμέτρων που οδηγούν σε τραυματισμούς των παιδιών στους παιδότοπους, έτσι ώστε να γίνει δυνατή η πρόληψη των περιστατικών. Το δείγμα αποτέλεσαν 138 παιδότοποι σε διάφορα σημεία της Ελλάδας. Στο αρχικό κομμάτι της έρευνας πραγματοποιήθηκε αξιολόγηση των παιδότοπων με βάση το ειδικό έντυπο του NPPS (Εθνικό Πρόγραμμα για την Ασφάλεια των Παιδότοπων στις ΗΠΑ) αφού πρώτα επιβεβαιώθηκε η αξιοπιστία του ως εργαλείου αξιολόγησης. Στο δεύτερο τμήμα, πραγματοποιήθηκε αναλυτική καταγραφή 1066 περιστατικών με αναφορά στις λεπτομέρειες που αφορούσαν τον τύπο του τραυματισμού, το τμήμα του εξοπλισμού στο οποίο συνέβη, τη σοβαρότητά του και άλλα χαρακτηριστικά του. Στο τελευταίο κομμάτι, μετά από ανάλυση συχνοτήτων με τη μη παραμετρική μέθοδο χ2 και συνδυασμό των πολυμεταβλητών στατιστικών αναλύσεων Factorial Analysis of Correspondance (FAC) και Hieraschical Ascendant Classification (HAC), έγινε περιγραφή των χαρακτηριστικών των περιστατικών και ταξινόμησή τους σε πέντε κλάσεις ώστε να προσδιοριστεί η σχέση των χαρακτηριστικών μεταξύ τους και με το επίπεδο ασφάλειας του παιδότοπου. Από τα αποτελέσματα της μελέτης προέκυψε ότι πάνω από το 70% των παιδότοπων που παρατηρήθηκαν αποτελούσαν κατά την περίοδο εκείνη φορείς κινδύνων για τα παιδιά που έπαιζαν σε αυτούς, ενώ κανένας δεν αξιολογήθηκε ως απόλυτα ασφαλής. Όσον αφορά στα περιστατικά, στην παρούσα έρευνα κυριάρχησαν οι πτώσεις από τον εξοπλισμό, ενώ ακολούθησαν περιστατικά σε τσουλήθρες επικίνδυνων παιδότοπων. Στην τρίτη θέση από πλευράς συχνότητας βρέθηκαν τα παραπατήματα οφειλόμενα σε διάφορες δραστηριότητες στο χώρο του παιδότοπου και στην επόμενη θέση κατατάχθηκαν οι συγκρούσεις με το κεφάλι. Η πέμπτη και τελευταία μορφή περιστατικών ήταν τα διαστρέμματα από πτώση από εξοπλισμό εξάρτησης σε ανισόπεδη επιφάνεια. Τα συμπεράσματα αυτής της εργασίας καταλήγουν στην ανεπάρκεια των κατάλληλων πολιτικών για την ασφάλεια των παιδότοπων από πλευράς της πολιτείας.
Τάσεις, προοπτικές και τυπολογία του τουρισμού στην Ελλάδα με έμφαση στον αθλητικό τουρισμό
Authors: Υφαντίδου Γεωργία
Published: August 2021

Ο Cohen (1972), ήταν ένας από τους πρώτους ερευνητές ο οποίος πρότεινε ότι οι τουρίστες θα μπορούσαν να ταξινομηθούν με βάση παρόμοιες παρατηρήσιμες συμπεριφορές. Οι Gibson και Yiannakis (2002), παρουσίασαν μια περιεκτική ταξινόμηση των τουριστών ελεύθερου χρόνου και σχεδίασαν την κλίμακα Tourist Role Preference Scale (TRPS) τουριστικής τυπολογίας 15 ρόλων. Ο σκοπός της παρούσας έρευνας ήταν να διερευνήσει την τυπολογία των τουριστών, που επισκέπτονται την Ελλάδα, καθώς και τον αθλητικό τουρισμό στη χώρα. Το δείγμα αποτελούνταν από 1675 τουρίστες από 50 χώρες, που επισκέφτηκαν την Ελλάδα το καλοκαίρι του 2007. Το ερωτηματολόγιο που χρησιμοποιήθηκε ήταν βασισμένο στο TRPS και στην τελική μορφή του έγιναν κάποιες προσθήκες και τροποποιήσεις. Έπειτα, μεταφράστηκε στην ελληνική, γερμανική και ρωσική γλώσσα και αποτελούνταν από 89 ερωτήσεις. Τα ερωτηματολόγια διανεμήθηκαν σε τουρίστες στο χώρο των αναχωρήσεων και μετά τον έλεγχο (check-in), στους αερολιμένες Ελ.Βενιζέλος στην Αθήνα και Μακεδονία στη Θεσσαλονίκη. Για να εξακριβωθεί η ισχύς της κλίμακας και να καθοριστούν οι τουριστικοί ρόλοι χρησιμοποιήθηκε η ανάλυση κυρίων συνιστωσών, η πολυδιάστατη κλιμακοποίηση, το χ2 τεστ καλής προσαρμογής (SPSS) και η παραγοντική ανάλυση και η ανάλυση ταξινόμησης (SPAD). Τα αποτελέσματα της έρευνας έδειξαν ότι το TRPS φαίνεται να είναι εφαρμόσιμο στη Ελλάδα. Συμπερασματικά, ο Εραστής του Ήλιου, ο Ανθρωπολόγος, ο Αρχαιολόγος, ο Ανεξάρτητος Μαζικός Τουρίστας και ο Φυγάς από την Πραγματικότητα συγκεντρώνουν τα μεγαλύτερα ποσοστά, πράγμα που σημαίνει απώλεια τουριστών στις υπόλοιπες μορφές. Πιθανά ένας λόγος είναι το μη ικανοποιητικό μάρκετινγκ του τουριστικού προϊόντος και η έλλειψη οργάνωσης και προώθησης νέων μορφών τουρισμού σε αυτούς που απασχολούνται ή θα ήθελαν να απασχοληθούν με τον τουρισμό στην Ελλάδα. Όσον αφορά στον Αθλητικό Τουρίστα (ΑΤ) αποκαλύφθηκαν τρεις κατηγορίες: ο Ενεργός, ο Extreme και ο των Υπαιθρίων Δραστηριοτήτων. Το συνολικό ποσοστό 15% των ΑΤ κρίνεται ως μη ικανοποιητικό, διότι άλλες χώρες προσελκύουν έως και 40% αυτής της κατηγορίας.
Διαλειμματική προπόνηση σε κυκλοεργόμετρο και λειτουργικές προσαρμογές καλαθοσφαιριστών προεφηβικής και εφηβικής ηλικίας
Authors: Γαλαζούλας Χρήστος
Published: August 2021

Σκοπός της έρευνας ήταν να εξεταστούν οι λειτουργικές προσαρμογές στη δυναμική μυϊκή δύναμη που επέρχονται ως αποτέλεσμα της προπόνησης στο κυκλοεργόμετρο και ο βαθμός των αλληλεπιδράσεων σε άλλους τύπους δύναμης και μυϊκής αντοχής σε προέφηβους και έφηβους καλαθοσφαιριστές. Στη μελέτη συμμετείχαν 46 υγιείς προέφηβοι και έφηβοι καλαθοσφαιριστές οι οποίοι χωρίστηκαν σε 4 ομάδες άσκησης μια ομάδα 11χρονων και μια ομάδα 13χρονων και 2 αντίστοιχες ομάδες ελέγχου. Το πρόγραμμα προπόνησης εφαρμόζονταν 3 φορές την εβδομάδα για 10 εβδομάδες. Διαρκούσε 50-55 λεπτά και περιλάμβανε 10' προθέρμανση 6Χ2 λεπτά άσκηση στο κυκλοεργόμετρο με υψηλή ένταση 80-85% max με 4' διάλειμμα. Ολοι οι αθλητές μετρήθηκαν στο ισοκινητικό δυναμόμετρο cybex II στις γωνιακές ταχύτητες των 30,60,120,180 και 300^(ο).s^(-1), στη μέγιστη ισομετρική δύναμη καθώς και στην ισομετρική και ισοκινητική αντοχή. Τα αποτελέσματα έδειξαν σημαντικές βελτιώσεις σε όλες τις γωνιακές ταχύτητες, καθώς και στην ισομετρική δύναμη και ισομετρική και ισοκινητική αντοχή για τις ομάδες άσκησης, ενώ οι ομάδες ελέγχου παρουσίασαν βελτιώσεις μόνο στις υψηλές γωνιακές ταχύτητες στη δυναμική μυϊκή δύναμη.
Η επίδραση των αθλητικών χρησμών του μαντείου των Δελφών στην εδραίωση και ανάπτυξη των αρχαίων Ολυμπιακών Αγώνων
Authors: Γιαννάκη Σωτηρία
Published: August 2021

Ο άνθρωπος αναζητά απαντήσεις στα αιώνια και αγωνιώδη ερωτήματά του, πως θα αποφύγει τα γηρατειά, το θάνατο και πως θα προσεγγίσει το μεταφυσικό, καταφεύγοντας στην πρόνοια του Θεού. Συμβουλεύεται λοιπόν τους εκπροσώπους του Θεού(Πυθία, μάντεις), που μέσω της μαντικής κατευνάζουν την αγωνία του. Ολα, σχεδόν, τα αγωνιστικά κέντρα βρίσκονταν μέσα σε ιερά και μαντεία, με πρώτους θεατές τους ίδιους τους Θεούς. Τα μαντεία συμβούλευαν, για τον εξευμενισμό της οργής της θεότητας, να οργανώνονται γυμνικοί και ιππικοί αγώνες. Παράλληλα, σφυρηλατείτο το πνεύμα ομόνοιας και ενότητας του ελληνικού στοιχείου, δια της ιδρύσεως αγώνων. Ετσι, τα αγαθά της θεϊκής διάθεσης, αγώνας, άσκηση, μουσική, απόκτησαν ιερή ταυτότητα, ενώ παράλληλα ιεροποιήθηκε και θεοποιήθηκε το αποτέλεσμα της αγωνιστικής εκδήλωσης, η Νίκη καθώς και το βραβείο των αθλητών. Πρωταγωνιστικό ρόλο στις αγωνιστικές εκδηλώσεις με ιερό χαρακτήρα προς τιμή των Θεών, διαδραμάτισε το Μαντείο των Δελφών, εισάγοντας μια γιγαντιαία νέα κοσμοθεωρία, την Εκεχερία. Η λειτουργία του Μαντείου των Δελφών τον 9ο π.Χ. αιώνα, επισφραγίζεται με την αναστολή των Ολυμπιακών Αγώνων και η παρακμή αυτούη(362 μ.Χ.) συμπίπτει με την κατάργηση των Ολυμπιακών Αγώνων το 393 μ.Χ.. Η παράλληλη ιστορική πορεία του Μαντείου των Δελφών και της λειτουργίας των Αρχαίων Ολυμπιακών Αγώνων, δηλώνει ότι η θρησκεία εγκόλπωσε και στήριξε το φαινόμενο των Αρχαίων Ολυμπιακών Αγώνων.
Η βιοκινητική της αναστροφής στο άλμα επί κοντώ με το σπαστό κοντάρι σε αρχάριες αθλήτριες
Authors: Κατσίκας Φώτιος
Published: August 2021

Το άλμα επί κοντώ συγκρινόμενο με τα υπόλοιπα αγωνίσματα του κλασικού αθλητισμού, είναι το αγώνισμα με το μικρότερο αριθμό σε αθλητές και αθλήτριες. Οι κύριες αιτίες είναι η έλλειψη της υλικοτεχνικής υποδομής και η δυσκολία του αγωνίσματος. Ο σκοπός της έρευνας ήταν αφενός μεν να μελετήσει τους παράγοντες που καθορίζουν τη σωστή εκτέλεση της αναστροφής στο άλμα επί κοντώ και αφετέρου να αξιολογήσει ένα πρωτοποριακό και πρωτότυπο μηχανισμό για τη διδασκαλία του άλματος επί κοντώ(το σπαστό κοντάρι) και να τον συγκρίνει με το συμβατικό κοντάρι. Δεκατέσσερις(14) φοιτήτριες Τ.Ε.Φ.Α.Α. χωρίστηκαν με τυχαία επιλογή σε δύο ομάδες. Προπονήθηκαν για 8 εβδομάδες στην ανύψωση της λεκάνης(ενότητα "φτάνω") και το πέρασμα του πήχη(ενότητα "περνάω"). Μέθοδος αξιολόγησης ήταν η βιντεοσκόπηση και η κινηματική ανάλυση. Από τα αποτελέσματα φάνηκε ότι : α)στην ενότητα "φτάνω", υπήρξε στατιστικά σημαντική διαφορά, υπέρ της Α ομάδας, στην ταχύτητα επαφής του προτελευταίου διασκελιμού και στο ύψος που έφταναν τα δάκτυλα των ποδιών σε σχέση με τη θέση των ώμων β)στην ενότητα "περνάω", υπήρξε στατιστικά σημαντική διαφορά υπέρ της ομάδας Α, στην ταχύτητα επαφής των 3 τελευταίων διασκελισμών και στο ύψος του Κ.Μ. τη στιγμή της απογείωσης. Στην τεχνική περάσματος η ομάδα Α επέτυχε καλύτερα αποτελέσματα. Συμπεραίνεται ότι το σπαστό κοντάρι μπορεί να χρησιμοποιηθεί στη διδασκαλία του άλματος επί κοντώ τουλάχιστον με την ίδια επιτυχία όπως το συμβατικό κοντάρι. Όσον αφορά στην αναστροφή και το πέρασμα του πήχη, το σπαστό κοντάρι επέτυχε καλύτερα αποτελέσματα.